ET Euroopa Liidu Teataja L 81/20

EMP ÜHISKOMITEE OTSUS

nr 219/2012,

7. detsember 2012,

millega muudetakse Euroopa Majanduspiirkonna lepingu II lisa („Tehnilised normid, standardid, katsetamine ja sertifitseerimine”) ja IV lisa („Energeetika”)

EMP ÜHISKOMITEE,

võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,

ning arvestades järgmist:

(1) Komisjoni 4. mai 2011. aasta delegeeritud määrus (EL) nr 626/2011, millega täiendatakse Euroopa Parlamendi ja nõukogu direktiivi 2010/30/EL seoses kliimaseadmete energiamärgistusega, (1) tuleb inkorporeerida EMP lepingusse.

(2) Delegeeritud määrusega (EL) nr 626/2011 tunnistatakse alates 1. jaanuarist 2013 kehtetuks komisjoni direktiiv 2002/31/EÜ, (2) mis on lepingusse inkorporeeritud ja mis tuleb sellest tulenevalt EMP lepingust välja jätta alates 1. jaanuarist 2013.

(3) Nõukogu direktiiv 79/531/EMÜ (3) ja nõukogu direktiiv 86/594/EMÜ, (4) mis on lepingusse inkorporeeritud, on ELis kehtetuks tunnistatud ja tuleks sellest tulenevalt EMP lepingust välja jätta.

(4) Seetõttu tuleks EMP lepingu II ja IV lisa vastavalt muuta,

ON VASTU VÕTNUD KÄESOLEVA OTSUSE:

Artikkel 1

Lepingu II lisa muudetakse järgmiselt.

1) Peatüki IV punktide 2 (nõukogu direktiiv 79/531/EMÜ) ja 3 (nõukogu direktiiv 86/594/EMÜ) tekst jäetakse välja;

2) IV peatüki punkti 4h (komisjoni direktiiv 2002/31/EÜ) tekst jäetakse alates 1. jaanuarist 2013 välja;

3) IV peatüki punkti 4l (komisjoni delegeeritud määrus (EL) nr 1062/2010) järele lisatakse järgmine punkt: „4m. 32011 R 0626: komisjoni delegeeritud määrus (EL) nr 626/2011, 4. mai 2011, millega täiendatakse Euroopa Parlamendi ja nõukogu direktiivi 2010/30/EL seoses kliimaseadmete energiamärgistusega (ELT L 178, 6.7.2011, lk 1).”;

4) 1. liite 7. punkti (komisjoni direktiiv 2002/31/EÜ) ja 2. liite 7. punkti (komisjoni direktiiv 2002/31/EÜ) tekst jäetakse alates 1. jaanuarist 2013 välja.

Artikkel 2

Lepingu IV lisa muudetakse järgmiselt:

1) punkti 11h (komisjoni direktiiv 2002/31/EÜ) tekst jäetakse alates 1. jaanuarist 2013 välja;

2) punkti 11l (komisjoni delegeeritud määrus (EL) nr 1062/2010) järele lisatakse järgmine punkt: „11m. 32011 R 0626: komisjoni delegeeritud määrus (EL) nr 626/2011, 4. mai 2011, millega täiendatakse Euroopa Parlamendi ja nõukogu direktiivi 2010/30/EL seoses kliimaseadmete energiamärgistusega (ELT L 178, 6.7.2011, lk 1) (5).

3) 5. liite 7. punkti (komisjoni direktiiv 2002/31/EÜ) ja 6. liite 7. punkti (komisjoni direktiiv 2002/31/EÜ) tekst jäetakse alates 1. jaanuarist 2013 välja.

Artikkel 3

Määruse (EL) nr 626/2011 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.

Artikkel 4

Käesolev otsus jõustub 8. detsembril 2012, tingimusel et EMP ühiskomiteele on esitatud kõik EMP lepingu artikli 103 lõike 1 kohased teated, (6) või EMP ühiskomitee 7. detsembri 2012. aasta otsuse nr 217/2012 (7) jõustumise päeval, olenevalt sellest, kumb kuupäev on hilisem.

Artikkel 5

Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 7. detsember 2012 EMP ühiskomitee nimel eesistuja Atle LEIKVOLL

(1) ELT L 178, 6.7.2011, lk 1.

(2) EÜT L 86, 3.4.2002, lk 26.

(3) EÜT L 145, 13.6.1979, lk 7.

(4) EÜT L 344, 6.12.1986, lk 24.

(5) Siin loetletud ainult informatiivsel eesmärgil; kohaldamise kohta vt II lisa – „Tehnilised normid, standardid, katsetamine ja sertifitseerimine”.”;

(6) Põhiseadusest tulenevaid nõudeid ei ole nimetatud.

(7) Vt käesoleva Euroopa Liidu Teataja lk 17.